તે પછી બીજા દિવસે મંગળવારે પણ પોલીસે ૬ આરોપીઓ સામે ગુનો દાખલ નહીં કરતા તેમજ ૭મો મુખ્ય આરોપી નહીં પકડાય ત્યાં સુધી અંતિમ વિધિ નહીં થાય તેમ, મૃતકના પરિવાર સહિત પાટીદારોએ મક્કમતા દર્શાવી હતી. તેમજ અશોકભાઇના પુત્ર અંકિતે આત્મવિલોપનની ચિમકી આપી હતી. ત્યારે તેને પકડી લેવાતા ટોળા અને પોલીસ વચ્ચે ઝપાઝપી થઇ હતી. આ બનાવ વખતે કલોલ ટાવર ચોક અને સિવિલ હોસ્પિટલના પાછળના દરવાજા પાસે બે કોમના ટોળા વચ્ચે સામસામે પથ્થરમારો થયો હતો.